Komission asetus (EY) N:o 2246/2001, annettu 19 päivänä marraskuuta 2001, luvan antamisesta Intian tasavallasta peräisin olevien tekstiili- ja vaatetustuotteiden määrällisten rajoitusten siirroille annettujen asetusten (EY) N:o 1442/2001 ja (EY) N:o 1954/2001 muuttamisesta



Virallinen lehti nro L 303 , 20/11/2001 s. 0020 - 0021



Komission asetus (EY) N:o 2246/2001, annettu 19 päivänä marraskuuta 2001, luvan antamisesta Intian tasavallasta peräisin olevien tekstiili- ja vaatetustuotteiden määrällisten rajoitusten siirroille annettujen asetusten (EY) N:o 1442/2001 ja (EY) N:o 1954/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna komission asetuksella (EY) N:o 1809/2001(2), ja erityisesti sen 7 artiklan, ottaa huomioon Intian tasavallan tekemän ilmoituksen, sekä katsoo seuraavaa: (1) Euroopan yhteisön ja Intian välisen yhteisymmärryspöytäkirjan tekstiilituotteiden markkinoille pääsyä koskevista järjestelyistä, joka parafoitiin 31 päivänä joulukuuta 1994 ja hyväksyttiin neuvoston päätöksellä 96/386/EY(3), 6 kohdassa määrätään myönteisen huomion antamisesta tietyille Intian tasavallan esittämille pyynnöille "poikkeuksellisesta joustavuudesta" kyseisiä tuotteita koskevien kiintiöiden asettamisessa. (2) Luvan antamisesta Intian tasavallasta peräisin olevien tekstiili- ja vaatetustuotteiden määrällisten rajoitusten siirroille 16 päivänä heinäkuuta 2001 annetussa komission asetuksessa (EY) N:o 1442/2001(4) ja luvan antamisesta Intian tasavallasta peräisin olevien tekstiili- ja vaatetustuotteiden määrällisten rajoitusten siirroille 5 päivänä lokakuuta 2001 annetussa komission asetuksessa (EY) N:o 1954/2001(5) suostuttiin kahteen tällaiseen Intian tekemään pyyntöön. (3) Intia teki 27 päivänä syyskuuta 2001 tarkistetun pyynnön edellä mainituissa asetuksissa sallittujen määrällisten rajoitusten siirtojen muuttamisesta. (4) Intian pyytämät siirrot, sellaisina kuin ne ovat muutettuina, kuuluvat asetuksen (ETY) N:o 3030/93 joustavuussäännösten soveltamisalaan. (5) Tämän vuoksi on aiheellista suostua pyyntöön, ja asetukset (EY) N:o 1442/2001 ja (EY) N:o 1954/2001 on muutettava sen mukaisesti. (6) On toivottavaa, että tämä asetus tulee voimaan sen julkaisemista seuraavana päivänä, jotta taloudelliset toimijat voisivat hyötyä siitä mahdollisimman pian. (7) Tässä asetuksessa säädetyt toimenpiteet ovat tekstiilikomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1442/2001 liitteessä olevan ryhmän IIB luokka 26 seuraavasti: ">TAULUKON PAIKKA>" 2 artikla Muutetaan asetuksen (EY) N:o 1954/2001 liitteessä olevan ryhmän IA luokka 2A seuraavasti: ">TAULUKON PAIKKA>" 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä marraskuuta 2001. Komission puolesta Pascal Lamy Komission jäsen (1) EYVL L 275, 8.11.1993, s. 1. (2) EYVL L 252, 20.9.2001, s. 1. (3) EYVL L 153, 27.6.1996, s. 53. (4) EYVL L 193, 17.7.2001, s. 7. (5) EYVL L 266, 6.10.2001, s. 6.